Oficialusis leidinys L 231 , 17/09/2003 p. 0015 - 0018



Komisijos sprendimas 2003 m. rugsėjo 12 d. dėl statybos produktų atitikties atestavimo tvarkos, susijusios su septyniais produktais, pateiktais Europos techniniam liudijimui gauti, be rekomendacijos pagal Tarybos direktyvos 89/106/EEB 20 straipsnio 2 dalį (pranešta dokumentu Nr. C(2003) 3247) (tekstas svarbus EEE) (2003/656/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1988 m. gruodžio 21 d. Tarybos direktyvą 89/106/EEB dėl valstybių narių įstatymų ir kitų teisės aktų, susijusių su statybos produktais, derinimo [1] su pakeitimais, padarytais Direktyva 93/68/EEB [2], ypač į jos 13 straipsnio 4 dalį, kadangi (1) Reikalaujama, kad Komisija produktų atitikties atestavimui pasirinktų vieną iš dviejų tvarkų, nurodytų Direktyvos 89/106/EEB 13 straipsnio 3 dalyje, kuri būtų "mažiausiai sudėtinga ir saugos reikalavimus atitinkanti galima tvarka". Tai reiškia, kad būtina nuspręsti, ar konkrečiam produktui ar produktų grupei yra būtina gamyklos produkcijos kontrolės sistema, už kurią atsako gamintojas, ir kuri būtų pakankama sąlyga atitikčiai atestuoti, ar dėl priežasčių, susijusių su atitiktimi 13 straipsnio 4 dalyje minėtiems kriterijams, būtinas patvirtintos sertifikavimo įstaigos įsikišimas. (2) 13 straipsnio 4 dalis reikalauja, kad taip nustatyta tvarka turi būti nurodyta įgaliojimuose ir techninėse specifikacijose; kadangi todėl pageidautina apibrėžti produktų ar produktų grupės sąvoką taip, kaip ji vartojama įgaliojimuose ir techninėse specifikacijose. (3) 13 straipsnio 3 dalyje nurodytos dvi tvarkos rūšys yra išsamiai apibūdintos Direktyvos 89/106/EEB III priede. Todėl yra būtina aiškiai apibrėžti metodus, kuriuos taikant šios dvi tvarkos rūšys turi būti įgyvendintos pagal III priedą kiekvienam produktui ar produktų grupei, kadangi III priede pirmenybė teikiama tam tikroms sistemoms. (4) 13 straipsnio 3 dalies a punkte nurodyta tvarka atitinka pirmojoje galimybėje nurodytas sistemas be nuolatinės priežiūros, III priedo 2 dalies ii punkte nurodytas antrąją ir trečiąją galimybes, o 13 straipsnio 3 dalies b punkte nurodyta tvarka atitinka III priedo 2 dalies i punkte nurodytas sistemas bei III priedo 2 dalies ii punkto pirmąją galimybę su nuolatine priežiūra. (5) Šiame sprendime numatytos priemonės atitinka Statybos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis I priede išvardytų produktų ir produktų grupių atitiktis atestuojama taikant tvarką, pagal kurią tik gamintojas atsako už gamyklos produkcijos kontrolės sistemą, užtikrinančią, kad produktas atitinka reikiamas technines specifikacijas. 2 straipsnis II priede nurodytų produktų atitiktis atestuojama taikant tvarką, pagal kurią be gamintojo naudojamos gamyklos produkcijos kontrolės sistemos, patvirtinta sertifikavimo įstaiga dalyvauja atestuojant ar prižiūrint produkcijos kontrolę ar patį produktą. 3 straipsnis Atitikties atestavimo tvarka, kaip nurodyta III priede, yra nurodoma Europos techniniuose liudijimuose. 4 straipsnis Šis sprendimas skirtas valstybėms narėms. Priimta Briuselyje, 2003 m. rugsėjo 12 d. Komisijos vardu Erkki Liikanen Komisijos narys [1] OL L 40, 1989 2 11, p. 12. [2] OL L 220, 1993 8 30, p. 1. -------------------------------------------------- I PRIEDAS - Paviršinį vandenį atstumiantis produktas – hidrofobinės medžiagos, sudarytos iš metalo organinių medžiagų (EOTA nuorod. 06.05/02): skirtas naudoti akytų statybinių medžiagų impregnavimui, daugiausia fasadų. - Užsandarinimo rinkiniai, profiliai ir juostos (EOTA nuorod. 06.05/01 ir 06.05/04): skirti naudoti kaip kompensatoriai statybos darbams, įskaitant statybinę apdangą, dėl atsparumo klimato poveikiui. -------------------------------------------------- II PRIEDAS - Vienos atramos vertikalus paketas (EOTA nuorod. 04.04/25): skirtas naudoti ventiliacinių uždangų fasadams arba erdvę aptveriantiems vertikaliems paketams. - Sklendė (EOTA nuorod. 06.02/03): skirta naudoti tvirtinimui pakabinamuose apvalkaluose. - Apvalkalo sistema, pašalinanti elektrostatinį krūvį įrenginiuose, naudojamuose vandeniui pavojų keliančių skysčių saugojimui, pylimui ir tvarkymui (EOTA nuorod. 06.05/13): skirta naudoti surinkimo baseinams, patalpoms užsandarinti, taip pat armuotiems betono paviršiams, jeigu tvarkomi tam tikri vandeniui pavojų keliantys skysčiai. - Apvalkalo sistema įrenginiams, naudojamiems vandeniui pavojų keliančių skysčių saugojimui, pylimui ir tvarkymui (EOTA nuorod. 06.05/14): skirta naudoti surinkimo baseinams ir patalpoms užsandarinti, taip pat armuotiems betono paviršiams, jeigu tvarkomi tam tikri vandeniui pavojų keliantys skysčiai. - Sandūros užsandarinimo mastika ir profiliai (EOTA nuorod. 06.05/11 ir 06.05/12): skirti užsandarinti statiniams ar jų dalims, naudojamiems vandeniui pavojų keliančių skysčių saugojimui, pylimui ir tvarkymui. -------------------------------------------------- III PRIEDAS Pastaba: produktams, kurie yra naudojami daugiau nei pagal vieną paskirtį, apibrėžtą toliau nurodytoms grupėms, patvirtintosios įstaigos užduotys, išplaukiančios iš atitinkamų atitikties atestavimo sistemų, yra subendrintos. Produktų grupė: produktai, pateikti ETL gauti, be rekomendacijos (1/2) Atitikties atestavimo sistema Toliau nurodytam (-iems) produktui (-ams) ir jų paskirčiai EOTA prašoma atitinkamame Europos techniniame liudijime apibrėžti šią (šias) atitikties atestavimo sistemą (-as): 1 sistema : žr. Direktyvos 89/106/EEB III priedo 2 dalies i punktą, be pavyzdžių audito ir tyrimo. 2 + sistema : žr. Direktyvos 89/106/EEB III priedo 2 dalies ii punkto pirmąją galimybę, įskaitant patvirtintos institucijos atliekamą gamyklos produkcijos kontrolės sertifikavimą pradinio gamyklos patikrinimo ir gamyklos produkcijos kontrolės pagrindu, o taip pat nuolatinę gamyklos produkcijos kontrolės priežiūrą, įvertinimą ir patvirtinimą. 4 sistema : žr. Direktyvos 89/106/EEB III priedo 2 dalies ii punkto trečiąją galimybę. Produktas (-ai) | Paskirtis | Lygis (-iai) arba klasė (-s) | Atitikties atestavimo sistema (-os) | Vienos atramos vertikalus paketas (EOTA nuorod.: 04.04/25) | Statybos darbams | — | 1 | Sklendė (EOTA nuorod.: 06.02/03) | Statybos darbams | — | 2+ | Paviršinį vandenį atstumiantis produktas –hidrofobinės medžiagos, sudarytos iš metalo organinių medžiagų (EOTA nuorod.: 06.05/02) | Statybos darbams | — | 4 | Apvalkalo sistema, pašalinanti elektrostatinį krūvį įrenginiuose, naudojamuose vandeniui pavojų keliančių skysčių saugojimui, pylimui ir tvarkymui (EOTA nuorod.: 06.05/13) | Statybos darbams | — | 2+ | Apvalkalo sistema, pašalinanti elektrostatinį krūvį įrenginiuose, naudojamuose vandeniui pavojų keliančių skysčių saugojimui, pylimui ir tvarkymui (EOTA nuorod.: 06.05/14) | Statybos darbams | — | 2+ | Užsandarinimo rinkiniai, profiliai ir juostos (EOTA nuorod.: 06.05/01 ir 06.05/04) | Statybos darbams | — | 4 | Sandūros užsandarinimo mastika ir profiliai (EOTA nuorod.: 06.05/11 ir 06.05/12) | Statybos darbams | — | 2+ | Sistemos specifikacija turėtų būti tokia, kad ji galėtų būti įgyvendinta net tada, kai naudingumo koeficiento nebūtina nustatyti tam tikrai charakteristikai, kadangi bent viena valstybė narė neturi jokių teisinių reikalavimų, taikomų šioms charakteristikoms (žr. Direktyvos 89/106/EEB 2 straipsnio 1 dalį ir, kai taikoma, aiškinamųjų dokumentų 1.2.3 straipsnį). Tokiais atvejais šių charakteristikų patikra neturi būti skiriama atlikti gamintojui, jei jis nenori paskelbti apie šio produkto naudingumo koeficientą šiuo atžvilgiu. Produktų grupė: produktai, pateikti ETL gauti, be rekomendacijos (2/2) Atitikties atestavimo sistema Toliau nurodytam (-iems) produktui (-ams) ir jų paskirčiai EOTA prašoma atitinkamame Europos techniniame liudijime apibrėžti šią (šias) atitikties atestavimo sistemą (-as): 1 sistema : žr. Direktyvos 89/106/EEB III priedo 2 dalies i punktą, be pavyzdžių audito ir tyrimo. 3 sistema : žr. Direktyvos 89/106/EEB III priedo 2 dalies ii punkto antrąją galimybę 4 sistema : žr. Direktyvos 89/106/EEB III priedo 2 dalies ii punkto trečiąją galimybę. Produktas (-ai) | Paskirtis | Lygis (-iai) arba klasė (-s) | Atitikties atestavimo sistema (-os) | Vienos atramos vertikalus paketas (EOTA nuorod.: 04.04/25) Sklendė (EOTA nuorod.: 06.02/03) Paviršinį vandenį atstumiantis produktas –hidrofobinės medžiagos, sudarytos iš metalo organinių medžiagų (EOTA nuorod.: 06.05/02) Apvalkalo sistema, pašalinanti elektrostatinį krūvį įrenginiuose, naudojamuose vandeniui pavojų keliančių skysčių saugojimui, pylimui ir tvarkymui (EOTA nuorod.: 06.05/13) Apvalkalo sistema, pašalinanti elektrostatinį krūvį įrenginiuose, naudojamuose vandeniui pavojų keliančių skysčių saugojimui, pylimui ir tvarkymui (EOTA nuorod.: 06.05/14) Užsandarinimo rinkiniai, profiliai ir juostos (EOTA nuorod.: 06.05/01 ir 06.05/04) Sandūros užsandarinimo mastika ir profiliai (EOTA nuorod.: 06.05/11 ir 06.05/12) | Naudojami, taikant reakcijos į ugnį taisykles | A1, A2, B, C A1, A2, B, C, D, E (A1–E), F | 1 3 4 | Sistemos specifikacija turėtų būti tokia, kad ji galėtų būti įgyvendinta net tada, kai naudingumo koeficiento nebūtina nustatyti tam tikrai charakteristikai, kadangi bent viena valstybė narė neturi jokių teisinių reikalavimų, taikomų šioms charakteristikoms (žr. Direktyvos 89/106/EEB 2 straipsnio 1 dalį ir, kai taikoma, aiškinamųjų dokumentų 1.2.3 straipsnį). Tokiais atvejais šių charakteristikų patikra neturi būti skiriama atlikti gamintojui, jei jis nenori paskelbti apie šio produkto naudingumo koeficientą šiuo atžvilgiu. --------------------------------------------------